cyanic-selkie/wikianc huggingface dataset:
Toppdivisjonen i ishockey-VM 2012 for menn
VM i ishockey for elitedivisjonen i 2012 ble arrangert i Helsingfors i Finland og i Stockholm i Sverige i perioden 4. og 20. mai 2012. Det var det 76. verdensmesterskapet i ishockey. Opprinnelig skulle turneringen utelukkende arrangeres i Finland (i Helsingfors og Åbo), men senere ble det bestemt at den gruppen som Sverige skal spille i, skulle flyttes til Stockholm, i tillegg også tre kvartfinaler. Turneringen avgjorde landenes seeding i ishockeyturneringen under vinter-OL 2014 i Sotsji samt seedingen i kvalifseringsturneringerne i forkant av OL.
Russland vant sin fjerde gullmedalje etter å ha beseiret Slovakia 6-2 i finalen, og med et resultat på 10-0-0 det første laget til å vinne alle sine kamper i regulær spilletid siden Sovjetunionen i 1989. For Slovakia var det tredje gang i historien de nådde finalen (første gang var i 2000 hvor de tapte til Tsjekkia, og andre gang var i 2002 hvor de slo Russland). Tsjekkia vant bronse etter å ha slått vertsnasjonen Finland 3-2. Russlands Jevgenij Malkin ble toppscorer med 19 poeng og valgt som turneringens MVP.
Norges innsats
Norge fortsatte utviklingen fra året før og spilte igjen en av sine beste prestasjoner noensinne. Etter 3 tap i jevne kamper mot Russland, Sverige og Tsjekkia og 4 seire over Italia, Latvia, Tyskland og Danmark nådde de kvartfinalen, hvor de tapte 2-5 til Russland. Det var annet år på rad og tredje gang på fem år (første gang var i 2008) Norge nådde kvartfinalen, hvor de tapte 2-5 til Russland (som senere ble verdensmestere). Kvartfinaleplassen betød dessuten at Norge kvalifiserte seg direkte til vinter-OL 2014 i Sotsji. Norges 12-4 seier over Tyskland var den største seieren i moderne norsk ishockeyhistorie, og Patrick Thoresen ble som første nordmann i historien valgt til VMs All-Star lag etter å ha kommet på andreplass i poengligaen med 18 poeng, kun slått av Russlands Jevgenij Malkin.
Grunnspillet
Danmark hadde innen turneringen høye forventninger til å kjempe om en kvartfinaleplass, men måtte i stedet kjempe for å overleve i elitedivisjonen etter et overraskende 3-4 tap på overtid til Italia. Danskenes seier over Latvia sørget dog for at de passerte Italia på tabellen, som endte på sisteplass og rykket ned til divisjon IA for 2013.
Finalen
Finalen ble spilt mellom Russland og Slovakia. Slovakia spilte i sin første finale siden 2002 (hvor de slo Russland) og tredje finale i historien (første gang var i 2000 hvor de tapte til Tsjekkia). Russland vant kampen 6-2 og vant dermed sitt fjerde mesterskap.
Valg av vertsnasjon
Fem land hadde ansøkt om vertskapet for ishockey-VM i 2012 – Finland, Sverige, Tsjekkia, Ungarn og Danmark. Finland, Ungarn og Sverige hadde også søkt om vertskapet for ishockey-VM 2011 men tapte til Slovakia. Innen den endelige avstemningen trakk Tsjekkia, Ungarn og Danmark sine ansøkinger således at det kun var to land igjen.
Vertskapet for turneringen ble avgjort på IIHFs årskongress som fant sted i Moskva den 10. - 13. mai 2007. Med stemmene 64 mot 35 vant Finland avstemningen foran Sverige. Helsingfors og Åbo ble utpekt som vertsbyer for turneringen.
Etter at Sverige hadde tapt avstemningen om å arrangere ishockey-VM i 2012 ble de senere på året tildelt ishockey-VM i 2013. Den 8. mai 2009 offentliggjorde IIHF at Finland og Sverige hadde blitt enige om å dele vertskapet for VM-turneringene i både 2012 og 2013, med finalen i Finland i 2012 og i Sverige i 2013.
Turneringen blir første gang siden 2003 at Finland arrangerer ishockey-VM, og første gang siden 2002 at Sverige arrangerer ishockey-VM. Helsingfors har vært vertsbyen for i alt fem VM-turneringer, mens Stockholm har vært vertsby åtte ganger. Etterfølgende VM-turneringer i Sverige og Finland har skjedd to ganger tidligere: først i 1981 (Sverige) og 1982 (Finland) og igjen i 2002 (Sverige) og 2003 (Finland). Turneringen blir også den første siden 1930 med mere enn en vertsnasjon.
Format
Turneringen blir den første som vil spille under det nye formatet som ble godkjent på IIHFs halvårskongress i Portorož i Slovenia den 17. september 2010. I stedet for en innledende runde (bestående av 4 grupper med 4 lag i hver) og en mellomrunde går man over til en grunnspillsrunde og en sluttspillsrunde.
I grunnspillet vil 16 lag fordelt på 2 grupper (med 8 lag i hver) spille syv grunnspillskamper mot på forhånd kjente motstandere. Med seier i regulær spilletid vil laget ta 3 poeng, med seier på overtid eller etter straffer vil laget ta 2 poeng og med nederlag på enten overtid eller straffer ta 1 poeng. Nederlag i regulær spilletid gir null poeng.
De fire beste lagene i hver gruppe avanserer til kvartfinale. De lagene som blir sist i sin respektive gruppe rykker ned til divisjon IA for 2013. Lagene som kommer på 5. til 7.-plass har spilt ferdig i årets turnering.
Overtidsperioden spilles med fire mann på hvert lag, og vinnes når et av lagene scorer et mål («sudden death»). I grunnspillet varer overtidsperioden 5 minutter, i kvart-, semi- og bronsefinale varer den 10 minutter og i finalen 20 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).
Kvalifiserte land for elitedivisjonen
Følgende 16 nasjoner er kvalifisert til elitedivisjonen i ishockey-VM:
Seeding
Seedingen er basert på IIHFs verdensranking fra 2011 som ender ved avslutningen av ishockey-VM 2011. Lagene i den innledende runden ble gruppert i forhold til deres plassering på verdensrankingen (markert i parentes):
Under huden
Under huden (orig: La Piel que habito) er en spansk skrekk-thriller fra 2011 regissert av Pedro Almodóvar, som også skrev filmmanuset. Filmen er basert på Thierry Jonquets roman Mygale. Hovedrollene spilles av Antonio Banderas og Elena Anaya.
Filmen vant en BAFTA Award og en Saturn Award.
Toppdivisjonen i ishockey-VM 2012 for menn
Seeding
De fire beste lagene i hver gruppe går videre til kvartfinale. Lagene som blir fem, seks og syv i det innledende gruppespillet reiser hjem, mens lagene som kommer på 8.-plass i hver gruppe rykker ned til divisjon I A.
Under huden
Almodóvar var inspirert av Georges Franjus skrekkfilm Øyne uten ansikt (1960) og Fritz Langs thrillere da han skrev manuset til Under huden.
Handling
Kirurgen Robert Ledgard har utviklet en type kunstig hud som er motstandsdyktig mot insektbitt og brannsår, som han har sagt at han har testet på mus. Han har også gjort ulovlige eksperimenter på mennesker, som kjønnsskifteoperasjoner. Han har fått strengt forbud mot å fortsette med eksperimentene sine. Vicente er en ung mann som blir kidnappet av Robert Ledgard og blir hans forsøkskanin. Vincente blir ufrivillig kjønnsoperert av Robert. På seks år har Robert fysisk transformert Vicente til en kvinne han kaller for Vera. Robert tar også Vera som sin kone. Senere avslører Vera til sin mor at han har blitt holdt fanget, tvunget til å skifte kjønn i et eksperiment og deretter avslører han hvem han egentlig er.
Toppdivisjonen i ishockey-VM 2012 for menn
Tropper
Troppene ved ishockey-VM 2012 består alle av minst 15 løpere (angreps- og forsvarsspillere) og to målvakter og maksimalt 20 løpere og 3 målvakter.
Gruppe H
= Kvalifisert til kvartfinale        = Nedrykk til Divisjon IA for 2013.
Gruppe S
= Kvalifisert til kvartfinale        = Nedrykk til Divisjon IA for 2013.
Sluttresultater
Turneringens sluttresultater:
Direktoratets prisutdeling
Følgende spillere ble tildelt direktoratets pris for turneringens beste målvakt, forsvarsspiller og angrepsspiller av Det internasjonale ishockeyforbundet:
All-Star lag
Thoresen er den første nordmannen i historien som har blitt valgt til et All-Star lag i et ishockey-VM. Malkin ble valgt til All-Star laget for tredje gang (2007, 2010 og 2012).
Beste målvakter
De seks beste målmaktene som har spilt 40 % eller mer av lagets totale spilleminutter.
Dommere
IIHF utnevnte følgende dommere og linjedommere til å dømme kampene under ishockey-VM 2012:
Maskot
Den offisielle maskoten til mesterskapet er Hockey Bird, en hvit fugl som spiller som forsvarsspiller utstyrt med en hockeykølle og hjelm. Maskoten ble designet av Toni Kysenius som er ledende artist ved Rovio Mobile, som er produksjonsselskapet bak videospillet Angry Birds.
Det offisielle mottoet til Hockey Bird er: «Borta bra men hemma bäst, bara jag har pucken».
Ambassadører
Blant de offisielle ambassadørene for ishockey-VM 2012 var Finlands president Sauli Niinistö.
Sponsorer
Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir 45 Škoda Superb Combi stilt til rådighet for IIHF for å transportere spillere, dommere og gjester til og fra arenaene.
Kringkastingsrettigheter
I alt vil over 100 land kringkaste turneringen.
Fotnoter
<references group="N"/>
Itapebi-demningen
Itapebi-demningen er en demning med vannkraftstasjon i elva Rio Jequitinhonha i Brasil.
Anlegget har turbiner med installert produksjonskapasitet (ytelse) på 465 MW. Det ble ferdigstilt i 2003, etter fire års bygging.
Andrea Norheim
Andrea Norheim (født 30. januar 1999) er en norsk fotballspiller som spiller for danske HB Køge i Elitedivisionen, det øverste nivået i dansk fotball.
Hun var tidligere angrepsspiller, men har i senere år blitt omskolert til midtstopper.
Bryne (–2014)
Norheim spilte i barndommen for Bryne FK, der spilte hun på guttelag med blant annet Erling Braut Haaland. Hun skal ha scoret over 1400 mål i løpet av barneårene i Bryne. Samarbeidet mellom den målfarlige duoen Norheim og Haaland har i senere tid også blitt fanget opp av den tyske avisen Bild, som lagde en sak med overskriften ¨Haaland lærte å spille fotball med en jente.¨
Klepp (2015–2016)
Hun fikk etter hvert tilbud fra Klepp, og måtte ta et valg om å fortsette på Brynes G16-Elitelag eller å spille i Toppserien for Klepp. Hun valgte å signere for Klepp i februar 2015. 16 år gammel debuterte Norheim i Toppserien med scoring mot Vålerenga i mars 2015.
Etter sin første sesong i Toppserien, ble hun invitert på et treningsopphold i den franske storklubben Lyon i februar 2016. Etter først å ha blitt nektet av Klepp å reise til Lyon, falt brikkene på plass når media begynte å stille klubben spørsmål rundt dette.
Signalene hun fikk etter oppholdet gikk på at Lyon ønsket å signere henne til sommeren. Etter at hun returnerte til Klepp ble det av "uforståelige" grunner minimalt med spilletid og Norheim uttalte i et intervju med NRK at hun følte det var utenomsportslige grunner til at hun ikke fikk spille og at hun følte seg frosset ut av klubben. Uttalelsene førte til at klubbledelsen nektet Norheim å spille i Toppserien, senere ble hun sendt ned for å trene med rekruttlaget som spiller på nivå tre.
Lyon (2016–2017)
I starten av juni 2016 ble Norheim bekreftet klar for Lyon, som på dette tidspunktet var sett på som verdens beste klubblag. Hun ble med sine 17 år troppens yngste spiller og ble lagvenninne med blant annet Ada Hegerberg. Hun debuterte for klubben i en cupkamp mot Ambilly i januar 2017, hvor hun scoret etter kun tre minutter på banen. Med det ble hun klubbens yngste målscorer gjennom tidene. Lyon vant både hjemlig serie, cupen og Champions League i sesongen 2016-17.
Piteå (2018–2019)
I slutten av desember 2017 ble det kjent at Norheim hadde signert for den svenske klubben Piteå. Hun ble med Piteå seriemester i Damallsvenskan 2018. Sesongen etter ble en liten nedtur med en lengre skadeperiode for Norheim og laget endte midt på tabellen.
Avaldsnes (2020–2021)
Med flere tilbud fra England, valgte hun allikevel å vendte hjem til norsk fotball like før hun fylte 21 år i januar 2020, og signerte for Avaldsnes i Toppserien. Den første sesongen i klubben var laget med helt i toppen og endte til slutt på 3. plass. Norheim fikk en kneskade i en U23 landskamp mot Sverige som satte henne på sidelinjen i 4 mnd. På klubblaget konkurrerte om spissplassen med Elise Thorsnes, og måtte tidvis ta til takke med å være andrevalg. Sesongen etter ble Norheim omskolert til midtstopper grunnet mye skader i forsvarsleddet hos Avaldsnes. Etter to sesonger takket hun nei til å forlenge med klubben.
HB Køge (2022–)
Alt etter 5 måneder i klubben ble hun dansk seriemester, to serierunder før slutt. Laget gikk gjennom sesongen uten tap, noe som bare har skjedd en gang tidligere Nordheim ble tatt ut på vårens lag i den danske ligaen.
Også i 2022/23-sesongen ble hun seriemester med HB Køge, Norheim ble også tatt ut på årets lag i ligaen.
Landslagskarriere
Hun har spilt over 60 aldersbestemte landskamper som spiss og midtstopper, og scoret over 30 mål. I 2018 scoret hun begge målene i åpningskampen av U19-EM i fotball for kvinner 2018 mot Spania.
Hun ble delt toppscorer i U19-EM i 2018.
Meritter
Med landslag
Ring Ring (sang)
«Ring Ring», svensk tittel: «Ring Ring (bara du slog en signal)», er en svensk slagerpoplåt fra 1973 med gruppen ABBA – men da under navnet Björn & Benny, Agnetha & Anni-Frid. Sangen kom på tredjeplass i svenske Melodifestivalen i 1973, men gjorde stor suksess i en rekke europeiske land etter den svenske finalen. Sangen var opprinnelig skrevet med svensk tekst av Benny Andersson og Björn Ulvaeus, sammen med mangaeren deres Stikkan Anderson. Sangen ble senere oversatt til engelsk med tittelen «Ring Ring». Oversettelsen ble gjort av blant andre Neil Sedaka og Phil Cody. Den svenske versjonen nådde førsteplass på den svenske hitlisten, mens den nådde en andreplass på norske VG-lista. «Ring Ring» handler om en person som venter alene ved telefonen i håp om at den store kjærligheten skal ringe.
Tmesorrhina ganglbaueri
Tmesorrhina ganglbaueri er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 25 millimeter), avlang, grønn gullbasse. Oversiden er nokså fint punktert. Undersiden er sparsomt kledt med lange hår.
Levevis
Arten lever i regnskog.
Utbredelse
Arten er utbredt i Tanzania.
Junior-VM i håndball for kvinner 2016
Junior-VM i håndball for kvinner 2016 ble arrangert i Moskva i Russland i 2016.
Musikkåret 1512
Musikkåret 1512 er en oversikt over hendelser, fødte og avdøde musikkpersonligheter i 1512.
Dødsfall
…
Oskar Mendelsohn
Oskar Mendelsohn (født 29. mars 1912, død 1. august 1993) var en norsk historiker som særlig arbeidet med jødenes historie i Norge.
Mendelsohn var født i Trondheim og utdannet seg til cand. philol. fra Universitetet i Oslo med norsk hovedfag, tysk og fransk som støttefag. Han virket som lektor først i Trondheim, så under krigen ved det norske gymnas i Uppsala og etter krigen ved Ullern skole i Oslo. Han var en aktiv tillitsmann i Norsk Lektorlag.
Mendelsohn var aktiv i Det Mosaiske Trossamfunn, først i Trondheim og siden i Oslo. Det Mosaiske Trossamfunn i Oslo ga ham oppgaven å skrive jødenes historie i Norge, som det var meningen å utgi i forbindelse med hundreårsminnet om de første jøders ankomst til Norge i 1852. Oppgaven ble betydelig større enn forutsatt. Med støtte fra Norges almenvitenskapelige forskningsråd ble verket Jødenes historie i Norge gjennom 300 år et større forskningsarbeid (første bind 1969, andre i 1987). I tillegg skrev Mendelsohn en kortere versjon for skolebruk (1992).
I sitt arbeid med jødenes historie i Norge kom Mendelsohn i kontakt med en rekke tidligere motstandsfolk fra krigens dager i Norge og i utlandet, såvel som med ulike jødiske forskningsmiljøer og andre over hele verden. Han ble brukt som fagkonsulent i saker vedrørende den jødiske befolkning i en rekke sammenhenger, og møtte også som vitne i flere rettssaker.
Mendelsohn vitnet i rettssaken mot Hellmuth Reinhard.
Lørenfallet
Lørenfallet er et tettsted i Lillestrøm kommune i Viken. Tettstedet hadde innbyggere per 1. januar, og ligger langs riksvei 171 omtrent seks kilometer nord for Sørumsand. Lørenfallet har butikker, fotballbaner, veikro, bensinstasjon, sandvolleyballbane, frisørsalonger, solarium, barneskole og barnehage.
Historikk
Tettstedet ble etablert i 1880-årene og var kommunesenter i Sørum på begynnelsen av 1900-tallet. Sørum kirke er en av de eldste kirkene i Norge.
Navnet
Stedet fikk navnet etter et stort leirras i 1794. Kanten av raset er fremdeles synlig rundt store deler av bygda. Grunnen rundt Lørenfallet består av en god del kvikkleire, som gjør at bakken «beveger» seg. Derfor kan Lørenfallet i prinsippet bli hardt rammet hvis et jordskjelv skulle inntreffe. Hull i bakken og småras kan oppstå, da spesielt om våren.
Idrett
Lørenfallet er tilholdssted for Sørum IL. Idrettslaget har en rekke grupper, som fotball, friidrett, allidrett, ski, sykkel, Stomperudarrangementer mm. Idrettslagets fotballag for herrer fram til 2010 lå i 7. divisjon. André Bergdølmo, som tidligere har spilt for Rosenborg og på s landslag, har også spilt for Sørum IL. Fotballgruppa har i dag (per 2016) 3 barnelag, og et Old Boys-lag.
Peder Als
Peder Als (født 1725 eller 1726, døpt 16. mai 1727 i København, død 8. juli 1776 samme sted ) var en dansk maler, hovedsakelig kjent for sine portretter. Han var utdannet under Carl Gustaf Pilo ved Kunstakademiet i København.
Etter å ha vunnet akademiets store gullmedalje i 1755 reiste han til Italia, hvor han oppholdt seg i Roma fra 1756–1761. Her tilegnet han seg som en av de første danske malere nyklassisismens ideer under inntrykk av den samtidige maleren Anton Raphael Mengs.
Etter hjemkomsten fra utlandet ble han i 1763 utnevnt til hoffmaler og professor ved Kunstakademiets modellskole i 1766.
Arbil (provins)
Arbīl ligger nordøst i Irak og grenser til provinsene Ninawa, Kirkuk, Suleimania, Dahuk og Salah ad Din. I nordøst grenser Arbil til Tyrkia og Iran.
Distrikter
Provinsen Arbīl består av sju distrikter:
Rhinoncus
Utseende
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.
Fanny Ardant
Fanny Marguerite Judith Ardant (født 22. mars 1949) er en fransk skuespillerinne. Hun er mottaker av en rekke utmerkelser, inkludert to César-priser og en Lumières-pris.
Rhinoncus
Levevis
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.
Frankrike under Sommer-OL 1896
Frankrike under sommer-OL 1896. Tretten sportsutøvere fra Frankrike, alle menn, deltok i sju sporter under de første moderne olympiske leker 1896 i Athen. Frankrike kom på fjerdeplass med medaljefordelingen fem gull-, fire sølv- og to bronsemedaljer.
Medaljer
Det ble ikke delt ut gull, sølv og bronsemedaljer under sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og  1900 i Paris
Dahuk (provins)
Dahūk (kurdisk: Dihok, arabisk: دهوك) er en av atten provinser i Irak, og en av tre provinser som inngår i den kurdiske regionen. Provinsens areal er 6 553 km². I 2010 hadde Dahūk 1 015 172 innbyggere. Administrasjonssenteret ligger i byen Dahūk.
Dahūk ligger helt nord i Irak og grenser til provinsene Ninawa og Arbil i sør og til Tyrkia i nord. Dahūk har også en kort grensestrekning mot Syria i nordvest.
Afganskij izlom
Afganskij izlom (originaltittel: Афганский излом) er en sovjetisk film fra 1990, regissert av Vladimir Bortko.
Dahuk (provins)
Distrikter
Provinsen Dahūk består av fire distrikter:
Afganskij izlom
Handling
Begivenhetene utspiller seg rett før begynnelsen av den sovjetiske tilbaketrekningen fra Afghanistan i 1988. Løytnant Steklov, sønn av en høytstående general, blir også sendt til Afghanistan. i håp om å få delta i kamp, og skaffe noen medaljer før krigen er over. Major Banduras sin tjeneste i Afghanistan er ferdig, og står fritt til å reise hjem og gjenforenes med sin kone som han nesten har glemt. Men dette betyr også å måtte forlate hans elskerinne Katja (spilt av Tatjana Dogileva) en sykepleier ved militærbasens sykehus.
Banduras overordnede Leonid (spilt av Mikhail Zjygalov) er også forelsket i Katja. Men han tror ikke at han er i stand til å tilpasse seg et sivilt liv, etter så mange år med konflikter. Den sovjetiske kommandoen arrangerer en avtale med en lokal afghansk krigsherre, om at han aldr skal iverksette tiltak mot de tilbaketrukne sovjetiske troppene - i bytte mot å få flere våpen og forsyninger. På spørsmål om hvorfor han trenger enda flere våpen ettersom konflikten ser ut til å nærme seg slutten, svarer krigsherren at krigen hans kommer til å pågå i svært lang tid.
Men på vei tilbake til militærbasen blir konvoien som har levert forsyningene overfalt av en annen Mujahideen-fraksjon. De sovjetiske fallskjermsoldatene søker dekning, og kjemper med bare noen få skader. Men veien videre blir blokkert, på grunn av en skadet drivstoff-tanker. Den uerfarne Steklov skynder seg fremover, og forsøker å lede tropper til mot-angrep. Som følge av dette blir han hardt skadet, og senere blir det ene beinet amputert ved et sykehuset. Kort tid senere planlegger Banduras seg for å bli værende hos soldatene sine en stund til, og lede et oppdrag for å ta hevn - og ta ut en Mujahideen-leder.
Macaroni and cheese
Macaroni and cheese (makaroni og ost) er en amerikansk type pastagryte som ligner den britiske retten cauliflower cheese. Retten er en kombinasjon av kokte makaroni (en pastatype) og en ostesaus.
Bryting under Sommer-OL 2008 – Fri stil kvinner 72 kg
Kvinnenes 72 kg fri stil i bryting under Sommer-OL 2008 i Beijing fant sted den 17. august 2008 på China Agricultural University Gymnasium.
Matthias Grünewald
Matthias Grünewald eller Mathis (som første navn), Gothart eller Neithardt (etternavn), (født ca. 1470, død 31. august 1528), var en viktig tysk renessanse-maler som malte religiøse motiver. Han holdt fast på et intenst og inderlig billedspråk i motsetning til den mer avdempede stilen som hersket i den klassiske renessansen i Sør- og Sentral-Europa. Han ble dermed like mye en sen middelalderkunstner, med uttrykksform derfra, men med renessansens friere formspråk og plastisitet. Bare ti av hans maleriske verker finnes fortsatt (flere av disse går over mere enn en flate) samt 35 av hans tegninger. Et stort antall forsvant i et skipsforlis, da de skulle fraktes til Sverige som krigsbytte.
India under OL
India deltok første gang i olympiske leker under Sommer-OL 1900 i Paris, men deltok ikke mellom 1904 og 1912. Fra og med Sommer-OL 1920 i Antwerpen har de deltatt i samtlige sommerleker. India deltok første gang i vinterlekene under Vinter-OL 1964 i Innsbruck, og har foreløpig deltatt i ni vinterleker.
Matthias Grünewald
Hans virke ble i lange tider fram mot forrige århundre overskygget av Albrecht Dürer, som ble tilskrevet mange av verkene. Dürer er i dag vurdert som på mange måter Grünewalds stilmessige antitese. Grünewalds mest kjente verk er altertavlen i Isenheim kirke, som ligger i den franske byen Colmar i Alsace, samt reversen til triptyket til Heller-alteret, der hovedsiden fortsatt er tillagt Dürer. (Dette triptyket er per mai 2008 utstilt i Berlins nyeste store kunstmuseum sammen med andre av hans verker.)
Biografi
Der er forbausende få detaljer som er sikre, selv om han må ha nytt betydelig anerkjennelse i sin samtid. Hans opprinnelige navn er usikkert, men var definitivt ikke Grünewald. Den misforståelsen skyldes en skribent, Joachim von Sandrart, som på 1700-tallet blandet sammen to sett kunstnerdata. Han er dokumentert som «» og som «Maleren Mathis» (), og har brukt både Gothart og Neithardt som etternavn. Det siste kan ha vært det riktigste – eller konas. Han ble trolig født i Würzburg omkring 1470. Det er mulig at han har vært lærling hos Hans Holbein den eldre. Bostedet rundt 1500-tallet kan ha vært Seligenstadt, utenom lengre opphold i forbindelse med utsmykningsoppdrag.
Hans første kjente maleri er trolig laget i München, og er på et senere tidspunkt datert til 1503. Fra ca. 1510 til 1525 var han i Rhinland og tjenestegjorde ved hoffene til to fyrste-erkebiskoper av Mainz dels som hoffmaler og dels som arkitekt eller bygginspektør og vannverksingeniør. Den ene fyrsten, Albert av Brandenburg er modell for en Sankt Erasmus i München. Grunnen til at forholdet tok slutt, kan være enten hans sympatier i en pågående småkrig (Den tyske bondekrigen) eller at han var blitt tilhenger av Martin Luthers lære. Han døde i Halle i Sachsen-Anhalt enten i 1528 eller 1531.
Bevarte arbeider
Bare hans religiøse malerier har overlevd. Det mest kjente verket er Isenheim-altertavlen som ble fullført i 1515. Det befinner seg i dag i Musée Unterlinden i Colmar. Det består av tolv treplater som samlet utgjør ni bilder i forskjellig format, med scener som omfatter «Bebudelsen», «Maria bader Jesusbarnet», «Korsfestelsen», «Gravleggelsen», «Oppstandelsen», «Sankt Anonius fristelse», og et antall helgener. Arrangementet kunne endres ved å brette inn eller ut. På største utbredelse er det over 5 meter bredt og 2,65 meter høyt. Målt i kvadratcentimeter utgjør dette over halvparten av arven etter ham.
Bortsett fra to bilder som skildrer korsfestelsen (Basel og Washington, D.C. befinner alle arbeidene seg i Tyskland. Han ble bedt om å male vingeseksjonene bak på et alterskap som var laget av Dürer (Heller-alteret) i Frankfurt. Dette ble utført i grisaille. Selve alterbildet ble senere ødelagt av brann, slik at en bare har kopier, mens vingene ble reddet.
I Karlsruhe finnes Tauberbischofsheim- alterbildet, mens Augustinermuseet i Freiburg har Grunnleggelsen av Santa Maria Maggiore i Roma, (1517–1519). Et større arbeide med St. Erasmus og St. Maurice i München virker som om de kan ha vært deler av en stor altertavle, der resten er gått tapt. Andre arbeider finnes i kirker i München, Karlsruhe og i Rhinland-diatriktet. I alt fire korsfestelsesbilder finnes. De karakteriseres som laget med stor empati med uttrykksfull linjeføring og former. Både lys/skygge-virkning og fargerikdom er brukt på en måte som setter hans arbeider i kontrast til Dürers mer dempede stil.
Samtidens dom og historiens mørke
Den protestantiske teologen Philipp Melanchthon er blant de få som omtaler Grünewald. Han omtaler ham som stilmessig moderat i forhold til Dürer og Cranach (det nevnes ikke hvilken Cranach det siktes til). Det er usikkert hvilke arbeider han siktet til og sammenlignet. Ved slutten av hundreåret satte den romerske keiser Rudolf II i gang en aksjon for å redde kunsten etter Dürer. Isenheimalteret var allerede da antatt å stamme fra hans hånd.
Mot slutten av 1800-tallet ble han gjenoppdaget, og ble noe av en kultfigur for den gryende ekspresjonistbevegelsen. Spesielt Isenheim-alteret ble beundret både av nasjonalister og modernister. Det at han trolig sympatiserte med bøndene i bondekrigen tiltrakk venstreorienterte. Romanen Auto-da-Fé av Elias Canetti ble skrevet mens forfatteren hadde omgitt seg med store reproduksjoner av altertavlen.
Komponisten Paul Hindemith skrev en opera i «1938» om «Mathis der Maler».
Álggavágge
Álggavágge er en 15 km lang dal i Sarek nasjonalpark. Den strekker seg fra parkens sentrale områder og ut mot innsjøen Álggajávrre som ligger på grensen mot Padjelanta nasjonalpark. Dalen er populær å gå tur i, det er lett terreng i den østlige delen av dalen, men mer vanskelig mot vest.
Langbeinedderkopper
Utseende
Små til middelsstore (2–10 mm), svært slanke og langbeinte edderkopper, gjerne bleke på farge. Beina er svært lange og tynne, skjøre og faller lett av. Forkroppen (prosoma) er veldig liten og flat, virker nærmest bare som et feste for beina. Sett ovenfra er den nærmest sirkelrund. Den har åtte øyne som er gruppert med én gruppe av tre relativt store øyne på hver side, og to ganske små foran i midten, disse mangler hos noen arter. Bakkroppen er avlang, nærmest firkantet. Hunnen har et svakt utviklet epigyn, hannens pedipalper er ganske komplisert oppbygde.
Levevis
Disse edderkoppene lager åpne, "rotete" spinn med silketråder som går på kryss og tvers. Trådene er ikke klebrige, men gjør det vanskelig for et insekt som roter seg inn i dem å komme seg vekk. Edderkoppen henger opp-ned i spinnet. Dersom den blir forstyrret begynner den å riste slik at den blir vanskelig å følge med øynene. Dette er en forsvarsmekanisme mot fiender. Hunnen bærer eggene med seg i chelicerene, løst pakket inn i silke. I nordlige områder finnes disse edderkoppene først og fremst inne i hus, gjerne i kjellere. Ellers er de vanlige i huler. Disse edderkoppene lever blant annet av enkelte veldig giftige edderkopper som svarte enker. Dette har ledet noen til å tro at edderkoppene selv er meget farlige for mennesker, men dette er ikke tilfellet. Chelicerenes giftklør er ganske korte, og forsøk tyder på at giften er ganske svak.
Utbredelse
Familien er spredt over det meste av Jorda.
Systematisk inndeling
Det er usikkert om underfamiliene representerer monofyletiske grupper. Familien deles opp i ca. 80 slekter. Slekter som forekommer i Europa er nevnt under.
Veier i Buskerud
Fylkets viktigste veier
Buskerud har tre europaveier: E16, E18 og E134. går fra Sollihøgda via Hønefoss til Nes i Ådal. passerer fylket gjennom Lier og Drammen. går fra Drammen via Kongsberg mot Notodden. Disse er samtidig riksveier. Hertil kommer de andre riksveiene gjennom fylket. går fra Hønefoss via Gol og Geilo til Hardangervidda. går fra Lier via Oslofjordtunnelen til Vassum i Frogn. går fra Jevnaker/Hønefoss via Vikersund og Hokksund til Eikeren. går fra Gol via Hemsedal til Borlaug i Lærdal.
Blant andre viktige veier i Buskerud kan nevnes fylkesvei 40, som går fra Hvittingfoss via Kongsberg og Numedal til Geilo, samt fylkesvei 50, som går fra Hagafoss i Hol til Aurland. Fylkesvei 50 var den første og eneste fergefrie veiforbindelsen mellom Oslo og Bergen fra 1991 til Lærdalstunnelen ble åpnet i 2000.
Bruer og tunneler
Listen over bruer er usikker.
Undersjøiske tunneler i Buskerud
Buskerud har én undersjøisk tunnel: Oslofjordtunnelen, som går under Oslofjorden fra Hurum til Frogn i Akershus.
Fjord- og elvekryssinger
Fylkets eneste fjordkryssing av betydning er Oslofjordtunnelen. Drammenselva krysses av flere bruer; den viktigste er Drammensbrua på europavei 18. Den er også Norges lengste bru. Elvene ved Hønefoss krysses også av flere bruer.
Fjelloverganger
To fjelloverganger er særlig viktige for Buskerud. Europavei 16 over Sollihøgda er ingen høyfjellsvei, men har stor trafikk. Høyeste punkt på riksvei 7 over Hardangervidda ligger i Hordaland, men også den delen av veien som ligger i Buskerud når over 1200 moh. Andre viktige fjelloverganger i fylket er riksvei 52 over Hemsedalsfjellet, fylkesvei 50 Geiteryggen (Hol-Aurland), fylkesvei 40 Nore og Uvdal–Geilo og fylkesvei 51 over Golsfjellet.
Liste over Norges industriministre
Norges industriminister var medlem av Norges regjering og sjef for Industridepartementet. Industriministerens offisielle tittel var, som de øvrige regjeringsmedlemmene, statsråd, til forskjell fra statsministeren og utenriksministeren, som tituleres minister. Departementet for handel, sjøfart, industri og håndverk (Handelsdepartementet) ble opprettet 1. januar 1903, delt i Industri-, håndverk- og skipsfartsdepartementet (Industridepartementet) og Handelsdepartementet i 1947, og skiftet navn til Departementet for industri og håndverk (Industridepartementet) i 1955. I 1978 ble Olje- og energidepartementet utskilt som eget departement, og 1. januar 1988 gikk Industridepartementet inn i det nye Næringsdepartementet.
Handelsministre 1903–1945
Bunnfargen angir partitilhørighet. Se kolonnen Parti.
Industriministre 1945–1987
Bunnfargen angir partitilhørighet. Se kolonnen Parti.
Eksterne lenker
Minister of Industry (Norway)
Walt Disney Pictures
Walt Disney Pictures er et amerikansk filmselskap, og et datterskap av Walt Disney Company. Selskapet ble grunnlagt i 1923 under navnet Disney Brothers Cartoon Studio. Selskapet produserer både spillefilmer og animasjonsfilm.
Blant de mest kjente er Pirates of the Caribbean, Legenden om Narnia, Løvenes konge, Oppdrag Nemo, På to hjul i svingen og Trollmannens læregutt.
Eksterne lenker
The Walt Disney Company
Sofus Madsen Skulpturmuseum
Sofus Madsen Skulpturmuseum er et kunstmuseum viet Sofus Madsen (1864–1929) sine skulptur- og relieff-arbeider. Museet ligger på Kanonhaugen på Landås i Bergen. Museumsbygget er kunstnerens atilier. I hagen er det en skulpturpark. Muset inneholder omtrent 180 arbeider og ble åpnet i 1977. I hagen er det opprettet en skulpturpark. Det er også et magasin i tilknytning til museet.
I Bergen er det 28 skulpturer rundt omkring i byen og museet arrangerer byvandring til blant annet disse skulpturene.
Liste over kommuner i Britisk Columbia
Dette er en liste over kommuner i Britisk Columbia, Canada. Kommunene i Britisk Columbia er lokalstyrte områder innen provinsen. Totalt dekker de 160 kommunene 85 % av befolkningen i provinsen. Kommunene spenner fra en landsby på 0,44 km² med mindre enn 200 innbyggere til en by med 578 000 innbyggere. Kommunene er dannet for å tillate lokalsamfunnet selvstyre, og for å tilveiebringe og regulere lokale tjenester. Disse inkluderer, men er ikke begrenset til, tjenester knyttet til drikkevann, kloakk, veier, brannvesen, gatebelysning, innsamling og resirkulering av avfall, landregulering, bygningsinspeksjoner og parker.
Campillo de Arenas
Campillo de Arenas er en by og kommune i det sørøstlige Spania, i provinsen Jaén. Kommunen har 1,743 innbyggere (2021).
Irapé-demningen
Irapé-demningen  er en demning med vannkraftstasjon i elva Rio Jequitinhonha i Brasil.
Anlegget har turbiner med installert produksjonskapasitet (ytelse) på 360 MW. Det ble ferdigstilt i 2006, etter fire års bygging.
Liste over kommuner i Britisk Columbia
Kommunestatus
Innenfor sine myndighetsområder er kommunene autonomt og økonomisk ansvarlig overfor sine innbyggere og overfor provinsen de tilhører. Kommunenes makt og ansvar er regulert gjennom Local Government Act of British Columbia, hver enkelt kommunenes charter, og, i Vancouvers tilfelle, Vancouvers Charter. De har myndighet som en virkelig person, til å ekspropriere og til å vedta vedtekter. De kan kreve inn penger gjennom eiendomsskatter og brukeravgifter, og til å ta opp lån gjennom Municipal Finance Authority for å betale for tjenester og investeringer.
For å bli en kommune, må et lokalsamfunn, med assistanse av provinsens minister for samfunnstjenester, definere dets grenser og avholde en folkeavstemning om saken. Ved flertall vil provinsens regjering utstede et dokument hvor kommunestatus blir bekreftet. Del 2 av Local Government Act of British Columbia har en standard for klassifisering som vil gi hver enkelt kommune en betegnelse. Ved færre enn 2500 innbyggere i den nye kommunen, vil den bli betegnet som village (landsby), ved mellom 2500 og 5000 innbyggere town (liten by), og ved flere enn 5000 innbyggere som city (større by). Hvis en ny kommune har et større areal enn 8 km² og en gjennomsnittlig befolkningstetthet på færre enn 0,05 innbyggere per km² blir den betegnet som district municipality (distriktskommune). Tre andre betegnelser har også blitt brukt, Resort Municipality («utflukts»-kommune) om Whistler, Island Municipality (øykommune) om Bowen Island, og Indian Government District om Sechelt. Kommunene må be om endring av status hvis de ønsker dette i forbindelse med endring av befolkningstall, men de er ikke forpliktet til å gjøre det. Det er ikke lengre noen juridiske forskjeller mellom de ulike betegnelsene for kommunenes status.
Nafia Kuş
Nafia Kuş (født 20. februar 1995) er en tyrkisk taekwondoutøver.
Hun representerte Tyrkia under Sommer-OL 2020 i Tokyo, hvor hun ble utslått i første runde.
Altıeylül
Altıeylül er en by med 177 867 innbyggere (2017) i den tyrkiske provinsen Balıkesir. Den ligger nordvest for Bigadiç, sør for Karesi, øst for İvrindi og vest for Kepsut.
Ganga Risala
Ganga Risala, av britene også kalt Bikaner Camel Corps, var en kavaleriavdeling oppsatt med dromedarer i fyrstestaten Bikaner i India. Den ble grunnlagt i 1889 og eksisterte til 1951, da fyrstestaten Bikaner var gått inn i det selvstendige India. Det meste av tiden sto Ganga Risala under kommando av maharaja Ganga Singh av Bikaner (1880–1943), som avdelingen var oppkalt etter og som ved flere tilfeller også ledet avdelingen i felt. Ganga Risala deltok i Det britiske imperiets tjeneste i bokseropprøret i Kina, Britisk Somaliland, første verdenskrig og andre verdenskrig.
Etablering
Avdelingen ble oppsatt i årene 1889 til 1893. Den talte først på 1900-tallet 500 mann. Ganga Rinsala ble disponert som Imperial Service Troops, styrker fra de indiske fyrstestatene som ble satt i tjeneste for Det britiske imperiet. I 1925 ble avdelingen tilknyttet Indian States Forces. Styrken ble imidlertid også benyttet internt i Bikaner og britiskkontrollert India og ble blant annet satt inn for å avhjelpe hungersnøden som rammet landet i 1899.
Bokseropprøret og Somaliland
Ganga Risala ble i september 1900 sendt (uten kameler) som en del av Indian Expeditionary Force til Kina, der den som infanteriavdeling bisto i siste fase av bokseropprøret. Maharaja Ganga Singh førte befal over avdelingen i Kina.
Fra november 1902 til juli 1904 var avdelingen stasjonert i Britisk Somaliland, der den var med på kampene mot opprørere ledet av Mohammed Abdullah Hassan. Omkring 250 mann fra Ganga Risala ble sendt. Avdelingen gjorde seg bemerket i slagene ved Jidbali og Dharatol.
Første verdenskrig
Under første verdenskrig ble Ganga Risala sendt til Egypt, der avdelingen ankom i november 1914 og deltok, som den eneste kamelavdeling britene da hadde til disposisjon, i strid. Ved en anledning ledet maharaja Ganga Singh, som var på veg tilbake til India fra hovedkvarteret for 7th Indian Division i Frankrike, selv troppene i strid da den ottomanske hær under ledelse av Cemal Paşa angrep Suezkanalen i februar 1915. Tyrkerne ble tvunget til å trekke seg tilbake. På det sterkeste hadde Ganga Risala 1,067 mann, en støttegruppe på 166 og 1,254 dromedarer i Egypt under første verdenskrig.
Andre verdenskrig
Under andre verdenskrig ble Ganga Risala, sammen med en annen avdeling fra Bikaner, Sadul Light Infantry, stasjonert i Midtøsten.
I august 1940 ble Ganga Risala sendt til Aden med en styrke på 588 mann. Avdelingen ble trukket tilbake i desember 1942. Den ble raskt satt inn mot huropprørere i Sind, der den var i tjeneste til juni 1944. Ganga Risala bisto så med gresshoppebekjempelse i Balutsjistan til november 1944. I 1945 ble den benyttet til samme oppgave i Balutsjistan, Sind, Barmer, Nagaur og Sikar.
Avvikling
Fyrstestaten Bikaner gikk 30. mars 1949 inn i Unionen Rajasthan, som igjen sluttet seg til det selvstendige India 7. april 1949. I 1951 ble Ganga Risala slått sammen med Jaisalmer Risala og avdelingen Ganga-Jaisalmer Risala ble til. Denne enheten ble så i 1954 til 13 Grenadiers i Grenadier Regiment i Indias hær.
The Grocery Clerk
The Grocery Clerk er en amerikansk stumfilm fra 1919 regissert av Larry Semon.
Jarl av Northumbria
Jarl av Northumbria var en tittel for et jarledømme i det dansk-angelsaksiske samfunnet på 1000-tallet, inkludert også den sene angelsaksiske og den tidlige normanniske perioden i England. Jarledømmet Northumbria var en etterfølger av jarledømmet Bamburgh (som da var underlagt en ealdorman før denne tittelen ble erstattet med det norrøne jarl, nyengelske earl).
På 600-tallet da de angelsaksiske kongerikene Bernicia og Deira ble forent i kongeriket Northumbria, men dette ble ødelagt av norrøne vikinger i 867. Sørlige Northumbria, det tidligere Deira, ble det norrøne kongeriket York (Jorvik), mens de angelsaksiske jarlene styrte det tidligere nordlige kongeriket Bernicia fra deres base i Bamburgh. Den nordlige delen av Bernicia gikk tapt til skottene, antagelig på slutten av 900-tallet. I 1006 var Uhtred den modige jarl av Bamburgh, og kong Æthelred II av England utnevnte ham også til jarl av York, således forente de områdene av Northumbria som fortsatt var under angelsaksisk kontroll til et enkelt jarledømme. Uhtred ble myrdet i 1016, og Knut den mektige utnevnte da norske Eirik Håkonsson til jarl av Northumbria ved York, men Uhtreds slekt holdt kontrollen over Bernicia fram til 1041 da jarledømmet igjen ble forent. En etterkommer av Uhtred, Gospatric, ble utnevnt til jarl av normanniske Vilhelm erobreren i 1067, men forviste ham allerede i 1072. Gospatric ble deretter gitt land i Skottland, og hans etterkommere ble jarlene av Dunbar. Jarledømmet Northumbria ble brutt opp i tidlig normannisk tid og fordelt som jarledømmene York og Northumberland, og hvor store landområder ble gitt til fyrstebiskopen av Durham. For sistnevnte hadde biskopen tittelen «fyrstebiskop», med unntak av den første, William Walcher, som hadde tittelen «jarlebiskop».
Liste over jarlene
Jarlene var:
Ubesatt under massakrene i Nord-England inntil...
USS «Houston»
Fire skip i den amerikanske marinen har båret navnet «Houston», etter byen Houston, Texas:
Kjersti Reenaas Gilså
Kjersti Reenaas Gilså (født Kjersti Reenaas 24. februar 1981) er en norsk tidligere skiorienterer som representerte Lillehammer OK.
Hun vant 6 NM-gull og 16 NM-medaljer i perioden 1999–2011. Alle gullene kom på stafett for Lillehammer OK.
Greta Molanders fond
Greta Molanders fond er navnet på en bilsportutmerkelse som ble utdelt første gang i 1987. Sjekken er på 50.000 kr og utdeles til en ung rallyfører og er oppkalt etter den svenske rallyføreren Greta Molander.
Badger
Badger var en prøvesprengning av en atombombe under Operation Upshot-Knothole. Detonasjonen ble utført på Nevada Test Site (NTS), Area 2 i USA 18. april 1953. Bomben var på 23 kilotonn (96 terajoule) og hadde et stridshode av typen TX-16.
Aztec
Aztec var en prøvesprengning av en atombombe under Operation Dominic. Detonasjonen ble utført på Christmasøya i Stillehavet 27. april 1962. Bomben var på 410 kilotonn (1,7 petajoule) og hadde et stridshode av typen W-50.
Christopher Dons
Christopher Dons og hans samboer Tone Karlsen var innblandet i en alvorlig bilulykke i Sør-Afrika 7. januar 2007 hvor samboeren mistet livet mens Dons overlevde med lettere skader.
Sandefjord Arbeiderparti
Sandefjord Arbeiderparti er Arbeiderpartiets lokallag i Sandefjord. Sandefjord Arbeiderlag ble stiftet i 1901 og umiddelbart tilsluttet Arbeiderpartiet. Da lederne i arbeiderlaget flyttet til gamle Sandar kommune i 1905, ble navnet endret til Sandeherred Arbeiderparti. I 1906 ble det borgerlige Sandefjord Arbeidersamfunn tatt over av sosialdemokrater og lagene slo seg sammen til Sandefjord og Sandeherred Arbeiderparti. Siden sammenslåingen av kommunene Sandar og Sandefjord i 1968, har lokallaget hett Sandefjord Arbeiderparti.
Sandefjord Arbeiderparti har hatt ordføreren i Sandefjord i to korte perioder i henholdsvis Sandar og Sandefjord: Kristoffer Kalleberg (1958-1959) i Sandar og Egil Christensen (1993-1994) i Sandefjord. Under sammenslåingen av kommunene Sandefjord, Stokke og Andebu i 2020, slo lokallagene i de tre kommunene seg sammen til Sandefjord Arbeiderparti. Leder fra og med 2023 er Jens Christian Vik.
Carboneros
Carboneros er en by og kommune i det sørøstlige Spania, i provinsen Jaén. Kommunen har 608 innbyggere (2021).
Dialing on That Telephone
Dialing on That Telephone er et musikkalbum med Bjøro Håland og John Brack, utgitt i 1997.
Jean-Pierre Serre
Jean-Pierre Serre (født 15. september 1926 i Bages) er en fransk matematiker innenfor feltene algebraisk geometri, tallteori og topologi. Serre er regnet som en markant moderne matematiker, og har gjort banebrytende arbeid innenfor de nevnte felter i tillegg til gruppeteori og analytisk algebra.
Serre var professor ved Collège de France i Paris i perioden 1956 til 1994, og har siden vært æresprofessor ved samme universitet. Serre har blitt tildelt en rekke priser for sitt arbeid innenfor matematikk, blant annet Fieldsmedaljen i 1954. I 1980 ble han æresdoktor ved Stockholms universitet. Serre har siden 1981 også vært et medlem av Kungliga Vetenskapsakademien.
I tillegg til Fieldsmedaljen har Serre blant annet blitt tildelt:
Ingunn Ulfsten
Ingunn Elisabeth Ulfsten (født 7. august 1968) er en norsk politiker (KrF) og organisasjonsleder. Siden 1. januar 2020 har hun vært daglig leder i Pinsebevegelsen i Norge.
Ulfsten har utdanningen sin innenfor kommunikasjon og journalistikk. Hun har blant annet vært fagpolitisk leder i Funksjonshemmedes Fellesorganisasjon (FFO), produktansvarlig i Forskningsparken AS og informasjonsrådgiver på Stortinget.
Ulfsten var tidligere fylkesleder i Akerhus KrF og var førstekandidat for partiet i Akershus ved stortingsvalget 2017. På de påfølgende plassene fulgte Torleiv O. Rognum (Asker) og Lars B. Salvesen (Eidsvoll)